1绝句(杜甫)

迟日江山丽,春风花草香。
泥融飞燕子,沙暖睡鸳鸯。

2鸟鸣涧(王维)

人闲桂花落,夜静春山空。
月出惊山鸟,时鸣春涧中。

3《春游曲》【唐】 (王涯)

万树江边杏, 新开一夜风。
满园深浅色, 照在绿波中

4《春运》【唐】 (杜甫)

肃肃花絮晚,菲菲红素轻。
日长雄鸟雀,春远独柴荆。

5咏柳(贺知章)

碧玉妆成一树高,万条垂下绿丝绦。
不知细叶谁裁出,二月春风似剪刀。

6清明(杜牧)

清明时节雨纷纷,路上行人欲断魂。
借问酒家何处有,牧童遥指杏花村。

7晚春(韩愈)

草树知春不久归,百般红紫斗芳菲,
杨花榆荚无才思,惟解漫天作雪飞。

8大林寺桃花(白居易)

人间四月芳菲尽,山寺桃花始盛开。
长恨春归无觅处,不知转入此中来

9春兴(武元衡)

杨柳阴阴细雨晴,残花落尽见流莺。
春风一夜吹乡梦,又逐春风到洛城。

10题都城南庄(崔护)

去年今日此门中,人面桃花相映红。
人面不知何处去,桃花依旧笑春风。

11送元二使安西 (王维)

渭城朝雨?徘岢荆?客舍青青柳色新。
劝君更尽一杯酒,>西出阳关无故人。

12江南春绝句(杜牧)

千里莺啼绿映红,水村山郭酒旗风。
南朝四百八十寺,多少楼台烟雨中。

13游园不值(叶绍翁)

应怜屐齿印苍苔,小扣柴扉久不开。
春色满园关不住,一枝红杏出墙来。

14村居(高鼎)(清)

草长莺飞二月天,拂堤杨柳醉春烟。
儿童散学归来早, 忙趁东风放纸鸢。

15早春呈水部张十八员外(韩愈)

天街小雨润如酥,草色遥看近却无。
最是一年春好处,绝胜烟柳满皇都。

16江畔独步寻花(杜甫)

黄四娘家花满蹊,千朵万朵压枝低。
留连戏蝶时时舞,自在娇莺恰恰啼。

17《相思》【唐】(王维)

红豆生南国,春来发几枝。
愿君多采撷,此物最相思。

18《春晓》【唐】(孟浩然)

春眠不觉晓,处处闻啼鸟。
夜来风雨声,花落知多少。

19《惠崇春江晚景》【宋】(苏轼)

竹外桃花三两枝,春江水暖鸭先知。
蒌蒿满地芦芽短,正是河豚欲上时。

20《泊船瓜洲》【宋】(王安石)

京口瓜洲一水间,钟山只隔数重山。
春风又到江南岸,明月何时照我还?

21《春日》【宋】(朱熹)

胜日寻芳泗水滨,无边光景一时新。
等闲识得东风面,万紫千红总是春。

22《送春》【北宋】(王令)

三月残花落更开,小檐日日燕飞来。
子规夜半犹啼血,不信东风唤不回。

23《绝句》【宋】(僧志南)

古木阴中系短篷,杖藜扶我过桥东。
沾衣欲湿杏花雨,吹面不寒杨柳风

24《春词》【唐】(刘禹锡)

新妆宜面下朱楼,深锁春光一院愁。
行到中庭数花朵,蜻蜓飞上玉搔头。

25《春思》【唐】(皇甫冉)

莺啼燕语报新年,马邑龙堆路几千。
家住层城临汉苑,心随明月到胡天。
机中锦字论长恨,楼上花枝笑独眠。
为问元戎窦车骑,何时返旆勒燕然。

26春夜喜雨(杜甫)

好雨知时节,当春乃发生。
随风潜入夜,润物细无声。
野径云俱黑,江船火独明。
晓看红湿处,花重锦官城。

27《春望》【唐】(杜甫)

国破山河在,城春草木深。
感时花溅泪,恨别鸟惊心。
烽火连三月,家书抵万金。
白头搔更短,浑欲不胜簪。

28《春宿左省》【唐】(杜甫)

花隐掖垣暮,啾啾栖鸟过。
星临万户动,月傍九霄多。
不寝听金钥,因风想玉珂。
明朝有封事,数问夜如何?

29《赋得古原草送别》【唐】白居易)

离离原上草,一岁一枯荣。
野火烧不尽,春风吹又生。
远芳侵古道,晴翠接荒城。
又送王孙去,凄凄满别情

30《钱塘湖春行》【唐】白居易)

孤山寺北贾亭西,水面初平云脚低。
几处早莺争暖树,谁家新燕啄春泥。
乱花渐欲迷人眼,浅草才能没马蹄。
最爱湖东行不足,绿杨阴里白沙堤

31《玉楼春》【宋】宋祁)

东城渐觉风光好,皱波纹迎客棹。
绿杨烟外晓寒轻,红杏枝头春意闹。
浮生长恨欢娱少,肯爱千金轻一笑。
为君持酒劝斜阳,且向花间留晚照。

32《早春南征寄洛中诸友》【宋】欧阳修)

楚色穷千里,行人何苦赊。
芳林逢旅雁,候馆噪山鸦。
春入河边草,花开水上槎。
东风一樽酒,新岁独思家。

33《玉楼春》【宋】(辛弃疾)

风前欲劝春光住,春在城南芳草路。
未随流落水边花,且作飘零泥上絮。
镜中已觉星星误,人不负春春自负。
梦回人远许多愁,只在梨花风雨处。

34《楚天遥带过清江引》【元】(薛昂夫)

有意送春归,无计留春住。 明年又着来,何似休归去。
桃花也解愁,点点飘红玉。 目断楚天遥,不见春归路。
春若有情春更苦,暗里韶光度。
夕阳山外山,春水渡旁渡div>不知那答儿是春住处

35《春雪》【唐】(韩愈)

新年都未有芳华, 二月初惊见草芽。
白雪却嫌春色晚, 故穿庭树作飞花

36春思(李白)

燕草如碧丝,秦桑低绿枝。当君怀归日,是妾断肠时。
春风不相识,何事入罗帏?

37《满庭芳》【北宋】(秦观)